CELEX: 32015D2020
Language: ro
Date: 2015-10-26 00:00:00
Title: Decizia (UE) 2015/2020 a Consiliului din 26 octombrie 2015 de delegare către Secretarul General al Consiliului a competenței de a emite permise de liberă trecere pentru membrii, funcționarii și ceilalți agenți ai Consiliului European și ai Consiliului, precum și pentru solicitanții speciali prevăzuți în anexa II la Regulamentul (UE) nr. 1417/2013, și de abrogare a Deciziei 2005/682/CE, Euratom

12.11.2015   
            
            
               RO
            
            
               Jurnalul Oficial al Uniunii Europene
            
            
               L 295/42
            
         DECIZIA (UE) 2015/2020 A CONSILIULUI
   din 26 octombrie 2015
   de delegare către Secretarul General al Consiliului a competenței de a emite permise de liberă trecere pentru membrii, funcționarii și ceilalți agenți ai Consiliului European și ai Consiliului, precum și pentru solicitanții speciali prevăzuți în anexa II la Regulamentul (UE) nr. 1417/2013, și de abrogare a Deciziei 2005/682/CE, Euratom
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 240 alineatul (2) al doilea paragraf,
   având în vedere Protocolul nr. 7 privind privilegiile și imunitățile Uniunii Europene, anexat la Tratatul privind Uniunea Europeană, la Tratatul privind funcționarea Uniunii Europene și la Tratatul de instituire a Comunității Europene a Energiei Atomice, în special articolul 6 primul paragraf din protocol,
   întrucât:
   
               (1)
            
            
               În temeiul articolului 235 alineatul (4) și al articolului 240 alineatul (2) primul paragraf din TFUE, atât Consiliul European, cât și Consiliul Uniunii Europene sunt asistate de Secretariatul General al Consiliului.
            
         
               (2)
            
            
               În temeiul articolului 6 primul paragraf din Protocolul nr. 7, președintele Consiliului European și președintele Consiliului sunt cei care emit permise de liberă trecere pentru membrii instituțiilor lor și pentru funcționarii și ceilalți agenți ai instituțiilor lor, în conformitate cu condițiile prevăzute în Statutul funcționarilor și în Regimul aplicabil celorlalți agenți ai Uniunii Europene, prevăzute prin Regulamentul (CEE, Euratom, CECO) nr. 259/68 al Consiliului (1).
            
         
               (3)
            
            
               Regulamentul (UE) nr. 1417/2013 al Consiliului (2) stabilește forma, domeniul de aplicare și condițiile de emitere a permiselor de liberă trecere pentru membrii instituțiilor Uniunii, pentru funcționarii și ceilalți agenți ai Uniunii, precum și pentru solicitanții speciali, astfel cum se prevede în anexa II la regulamentul menționat.
            
         
               (4)
            
            
               În temeiul articolului 1 alineatul (1) din Regulamentul (UE) nr. 1417/2013, permisele de liberă trecere pot fi eliberate pentru solicitanții speciali, în temeiul anexei II la regulamentul menționat, numai în interesul Uniunii, în cazuri excepționale și cu motivația corespunzătoare.
            
         
               (5)
            
            
               Președintele Consiliului European și președintele Consiliului ar trebui să delege competențele lor respective către Secretarul General al Consiliului.
            
         
               (6)
            
            
               Decizia 2005/682/CE, Euratom a Consiliului (3) ar trebui abrogată,
            
         ADOPTĂ PREZENTA DECIZIE:
   Articolul 1
   Competențele conferite președintelui Consiliului European și președintelui Consiliului prin articolul 6 primul paragraf din Protocolul nr. 7 pentru emiterea de permise de liberă trecere pentru membrii instituțiilor lor, pentru funcționarii și ceilalți agenți ai Consiliului European și ai Consiliului, precum și pentru solicitanții speciali prevăzuți în anexa II la Regulamentul (UE) nr. 1417/2013, sunt exercitate de către Secretarul General al Consiliului.
   Secretarul General este autorizat să delege respectivele competențe directorului general al Direcției generale Administrație.
   Articolul 2
   Decizia 2005/682/CE, Euratom se abrogă.
   Articolul 3
   Prezenta decizie intră în vigoare la data publicării în Jurnalul Oficial al Uniunii Europene.
   
      Adoptată la Luxemburg, 26 octombrie 2015.
      
         
            Pentru Consiliu
         
         
            Președintele
         
         C. DIESCHBOURG
      
   
   
      (1)  Regulamentul (CEE, Euratom, CECO) nr. 259/68 al Consiliului din 29 februarie 1968 de instituire a regulamentului privind Statutul funcționarilor Comunităților Europene și Regimul aplicabil celorlalți agenți ai Comunităților Europene și de instituire a unor măsuri temporare aplicabile funcționarilor Comisiei (JO L 56, 4.3.1968, p. 1).
   
      (2)  Regulamentul (UE) nr. 1417/2013 al Consiliului din 17 decembrie 2013 privind stabilirea formei permisului de liberă trecere emis de Uniunea Europeană(JO L 353, 28.12.2013, p. 26).
   
      (3)  Decizia 2005/682/CE, Euratom a Consiliului din 20 septembrie 2005 de delegare către Secretarul General adjunct a competenței de a emite permise de liberă trecere pentru funcționarii Secretariatului General al Consiliului (JO L 258, 4.10.2005, p. 4).